section_heading: Filantropija
paragraph_text: Uz svoju glazbenu karijeru, Alicia je i filantrop. Glasnogovornica je neprofitne organizacije Keep a Child Alive koja se bavi osiguranjem lijekova protiv AIDS-a djeci i obiteljima s HIV-om/AIDS-om u Africi. Alicia i vodeći pjevač grupe U2, Bono snimili su preradu pjesme Petera Gabriela i Kate Bush, Don't Give Up, povodom Svjetskog dana borbe protiv AIDS-a. Njihova verzija pjesme preimenovana je u Don't Give Up (Africa), kako bi pokazali svoju potporu u podizanja svijesti o ljudima koji žive s HIV-om/AIDS-om te dvadeset i pet milijuna Afrikanaca koji žive s tom bolešću.